### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Røsnæs lokalområde søger om frigivelse af midler til udskiftning af tag på det fælles udekøkken hos FDF Spejderne.

## Indstillinger

Direktøren indstiller, at ansøgningen imødekommes med en rammebevilling på 56.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på
14 mio. kr. til projekter i landdistrikter og 22 lokalområder. Man kan læse om Få det fikset
projektet på [adresse] hjemmeside.

[adresse] lokalområde har 528.000 kr. til rådighed i Få det fikset puljen. Lokalområdet har afholdt borgermøde den 25. november 2024, hvor der blev godkendt 6 projekter, heraf nyt tag på udekøkken.

Køkkenet er et fælles udekøkken der bruges af flere foreninger, blandt andet spejderne og skolen. Det eksisterende tag er blevet utæt og gør det svært at bruge køkkenet samtidig med at borde og installationer ikke kan benyttes. Reparationen vil indeholde, at der lægges undertag og derefter nyt tag, begge dele oven på eksisterende kalmarbrædder. På den måde fastholdes det naturlige og rustikke udtryk indvendigt i køkkenet. Alt arbejde bliver udført af frivillige.

Projektet søger om 56.000 kr. af den samlede pulje.

*Drift og vedligeholdelse*

Lokalområdet tager sig af den efterfølgende vedligeholdelse.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om
projektet.

## Økonomiske konsekvenser

[adresse] lokalområde har 528.000 kr. tilbage i deres Få det fikset pulje.

Den samlede anlægssum til det nye tag på udekøkkenet udgør 56.000 kr. Hvis projektet godkendes udgør restrådighedsbeløbet herefter 472.000 kr.

Hvis Paula Kristoffersen også er godkendt udgør restrådighedsbeløb 444.000 kr.

[adresse] bemærkninger er indarbejdet i sagen.

### Sagens forløb

18/03/2025 Økonomiudvalget
Anbefales.

Afbud: Carlo Henriksen